Histopatologi

Histopatologi (gabungan tiga perkataan Yunani:  histos "tisu", πάθος pathos "menderita", dan-λογία -logia "kajian tentang") merujuk kepada pemeriksaan mikroskopik tisu untuk mengkaji manifestasi penyakit. Secara khusus, dalam perubatan klinikal, histopatologi merujuk kepada pemeriksaan biopsi atau spesimen pembedahan oleh ahli patologi, setelah spesimen tersebut diproses dan bahagian histologi telah diletakkan ke slaid kaca. Sebaliknya, sitopatologi meneliti sel-sel bebas atau fragmen mikro tisu (sebagai "blok sel").

 Kaedah 
Peralatan klasik yang digunakan untuk mengkaji tisu ialah:

 blok parifin yang membenamkan tisu untuk dikerat kemudian,
 pewarna histologi, dan
 mikroskop optik.

Sejak beberapa dekad yang lalu, perkembangan dalam mikroskopi elektron, imunopendarfluor, dan penggunaan hirisan tisu beku telah mempertingkat perincian tisu yang dapat dicerap. Dengan peralatan tersebut, rupa bentuk klasik tisu dalam keadaan sihat mahupun semasa menghidap penyakit dapat diteliti dan justera, membolehkan penghalusan diagnosis dan prognosis klinikal secara ketara.

 Pautan luar 
 Histopathology Virtual Slidebox - University of Iowa

Kategori:Patologi
Kategori:Histopatologi
Kategori:WPPER